વૉટ્સઍપ હવે તો ફેસબૂક કંપનીની માલિકીની ઍપ બની ગઈ છે. ફેસબૂક પર માર્કેટિંગ બહુ જ થાય છે. વૉટ્સઍપ દ્વારા વેપાર કરવા અને વેપાર કરાવવા માટે ફેસબૂક કંપનીએ એક નવી ઍૅપ તરતી મૂકી છે. આ ઍપનું નામ છે વૉટ્સઍપ બિઝનેસ. નામ પરથી જ ખ્યાલ આવી જાય કે આ ઍપ સામાન્ય ચિટચેટ કે મેસેજ પાસ કરવા નથી, પરંતુ સિરિયસ બિઝનેસ કરવા માટે છે. જે લોકો વેપારીઓ છે તેમના માટે આ ઍપ છે જેના વડે તેઓ તેમના વપરાશકારો સાથે સંદેશાવ્યવહાર કરી શકશે.